Návrh na preklasifikovanie Programu Pro Slovakia 00E Ministerstva kultúry Slovenskej republiky na medzirezortný program a vytvorenie podprogramov, presuny finančných prostriedkov v podprogramoch            a zmena záväzných ukazovateľov rozpočtu Programu Pro Slovakia

	Ministerstvo kultúry SR vytvorilo v roku 2002 Program Pro Slovakia v súlade so zákonom č. 553/2001 Z. z. o zrušení niektorých štátnych fondov, o niektorých opatreniach v súvislosti s ich zrušením a o zmene a doplnení niektorých zákonov s účinnosťou od             1.1.2002 a v súlade s Uznesením vlády SR č. 1206 z 19. 12. 2001. Na základe návrhov odborných komisií predmetného programu boli vo viacerých podprogramoch schválené dotácie aj do iných rozpočtových kapitol, a to nielen na bežné výdavky ale aj na kapitálové výdavky.
	V tejto súvislosti s ohľadom na plnenie cieľa programu „Zabezpečenie ponuky kultúrnych služieb“ je potrebné preklasifikovanie Programu Pro Slovakia 00E  Ministerstva kultúry SR na medzirezortný program s nasledovnými novovytvorenými podprogramami, do ktorých sa presunú finančné prostriedky v určenej výške so zachovaním účelu projektov:

16 Slovenský rozhlas								   210 000,- Sk
17 Ministerstvo školstva SR							1 066 000,- Sk
18 Ministerstvo pôdohospodárstva SR					     80 000,- Sk
19 Slovenská akadémia vied							   190 000,- Sk
20 Slovenská televízia							   450 000,- Sk

	Každý z účastníkov medzirezortného programu si vytvorí podprogram s názvom „Pro Slovakia“ s číslom programu 00E a číslom podprogramu uvedeným v materiáli pri príslušnej kapitole a uvedie cieľ programu: „Zabezpečenie ponuky kultúrnych služieb“.

	Ministerstvo kultúry SR v rámci Programu Pro Slovakia vytvorilo podprogramy v štruktúre jednotlivých odborných komisií a novovytvorených podprogramov rozpočtových kapitol, ktoré budú účastníkmi medzirezortného programu. V nadväznosti na túto skutočnosť predkladáme na odsúhlasenie vytvorenie týchto podprogramov:

Názov podprogramu:							Účastník podprogramu:

01 architektúra						Ministerstvo kultúry SR
02 divadelníctvo						Ministerstvo kultúry SR
03 hudba							Ministerstvo kultúry SR
04 kinematografia a video					Ministerstvo kultúry SR
05 inonárodná krásna literatúra-umelecký preklad		Ministerstvo kultúry SR
06 miestna a regionálna kultúra				Ministerstvo kultúry SR
07 múzeá a galérie						Ministerstvo kultúry SR
08 výtvarníctvo						Ministerstvo kultúry SR
09 úžitkové umenie a dizajn					Ministerstvo kultúry SR
10 pamiatková starostlivosť					Ministerstvo kultúry SR
11 rozhlasová a televízna tvorba				Ministerstvo kultúry SR
12 tanečná kultúra						Ministerstvo kultúry SR
13 odborná a vedecká literatúra				Ministerstvo kultúry SR
14 kultúrne aktivity vysokých škôl				Ministerstvo kultúry SR
15 knihovníctvo						Ministerstvo kultúry SR
16 Slovenský rozhlas						Slovenský rozhlas
17 Ministerstvo školstva					Ministerstvo školstva SR
18 Ministerstvo pôdohospodárstva				Ministerstvo pôdohospodárstva SR
19 Slovenská akadémia vied					Slovenská akadémia vied
20 Slovenská televízia					Slovenská televízia

	Prerozdelenie a presuny finančných prostriedkov do 20-tich podprogramov v rámci položiek rozpočtovej klasifikácie bude mať vplyv aj na zmenu záväzných ukazovateľov rozpočtu Programu Pro Slovakia v roku 2003.

	Presunmi finančných prostriedkov v podprogramoch dochádza  k nasledovnej zmene záväzných ukazovateľov :

Ukazovateľ	 v tis. Sk	

Výdavky kapitoly spolu	-1 996	
v tom:		
A. Bežné výdavky spolu /600/	-10 891	
A.2.Bežné transfery / 640 /	-11 681	
z toho:
a/ príspevkovým organizáciám  /641 001/	              742	
c/ občianskym združeniam,nadáciám /642 001/ 	+1 490	
e/dotácie právnickým osobám /644 002/	-5 410	
f/dotácie fyzickým osobám - podnikateľom/644 003/	4 490	

B. Kapitálové výdavky spolu /700/	8 895	
v tom:		
B.2.Kapitálové transfery /720/	8 895	
B.2.1.na rovnakej úrovni, jednotlivcom a neziskovým právnickým osobám, na rôznej úrovni, do zahraničia /721,722,724,725/	8 895	

	Zároveň  v nadväznosti na návrhy odborných komisií dochádza aj k úpravám nezáväzných podpoložiek podľa ekonomickej klasifikácie a to nasledovnými presunmi  znížením podpoložkiek 642 002 o 2 731,7 tis. Sk, 642 008 o 9 020 tis. Sk 642 035                   o 2 471 tis. Sk  a zvýšením na podpoložke 648 003 o 1 229,7 tis. Sk